alexandrainst/scandi-wiki huggingface dataset:
Nordiska museet

Nordiska museet ligger på Djurgården i Stockholm og er ansvarlig for kulturhistorie i Sverige. Dette innebærer at museet skal bevare og levendegjøre minner av liv og arbeid fra 1500-tallet frem til våre dager.

Museet ble grunnlagt i 1872 av Artur Hazelius, som også grunnla Stiftelsen Skansen. Til å begynne med lå museet i Drottninggatan 71 i Stockholm, under navnet Skandinavisk-Etnografiska samlingen. Museet fikk navnet Nordiska museet i 1880, og samtidig ble museet en selveiende stiftelse.

Den nåværende bygningen ble innviet i  1907. Den er tenkt som et nordisk renessanseslott, og formspråket avslører at arkitekten Isak Gustaf Clason har latt seg inspirere av nordeuropeisk 1600-tallsrenessanse. Den store, gjennomgående hallen er over 125 meter lang, med en takhøyde på 24 meter. I hallen møtes man av Gustav Vasa i storformat. Statuen er laget av Carl Milles og stod ferdig i 1925. Den er lagd i eik, malt og forgyllet. I pannen finnes det en bit av et eiketre som Gustav Vasa selv skal ha plantet.

Eksterne lenker
 

Museer i Stockholm
Etableringer i 1873
Museer etablert i 1870-årene
1873 i Sverige
Kulturhistoriske museer
Volgoretsjensk

Volgoretsjensk (russisk: Волгоре́ченск) er en by i Kostroma oblast i Russland. Byen ligger ved høyre bredd av elva Volga, rundt 40 km sør for Kostroma. Innbyggertall: 18 164 (folketelling 2002), 15 966 (folketelling 1989).

Byen ble grunnlagt i 1964 som en bosetning for arbeidere ved Kostroma Statlige Distriktskraftverk.  Bystatus ble innvilget i 1994.

Referanser

Eksterne lenker 
 

Byer i Kostroma oblast
Byer ved Volga
Byer grunnlagt i 1964
1964 i Russland
Canidromen i Macao

Canidromen i Macao (kinesisk: 跑狗場, pinyin: Yì Yuán Sài Gǒu Chǎng) er den eneste greyhoundbanen i Asia. Over  300 hunder deltar i hunderacene som avvikles hver dag. Anlegget ligger nord i Macao; det har to store tribuner, en rekke private bokser og en VIP-lounge.

Eksterne lenker
 Macau (Yat Yuen) Canidrome webside

Kasinoer i Macao
Macaohalvøya
Kai Tak lufthavn

Kai Tak-flyplassen i Hongkong (tradisjonell kinesisk: 啟德機場; jyutping: Kai2 dak1 gei1 coeng4) var fra 1925 til 1998 Hongkongs hovedflyplass. Den ble oppkalt etter eiendomsutviklerne Kai Ho og Au Tak.  

Den var inntil den ble stengt en av verdens vanskeligste moderne storflyplasser å lande på, og piloter som førte fly til Hongkong måtte ha en særskilt lisens for å lande der. 

Særlig beryktet var den såkalte checkerboard-innflyvningen. Ettersom en høy fjellkjede umuliggjorde en vanlig direkte glideflukt fra landsiden mot havet, men vindforholdene var generelt av en slik art at landing fra havsiden var utelukket. Derfor måtte glideflukten ned mot landebanen skifte retning underveis. Det var på fire punkter forskjeller på landing på Kai Tak i forhold til landing på andre flyplasser:

Glidebanen førte ikke til landebanens begynnelse, men mot en liten høyde som var utstyrt med et rødt-hvitt sjakkbrettmønster. Glidebanen var 43° skjev i forhold til landeretningen.

 Innflyvningen fant sted over tett befolket byområde.
 Man måtte benytte en såkalt IGS (Instrument Guided System) Approach, noe som bare sjelden var nødvendig annetsteds i verden.

Piloten måtte altså foreta sin nedstigning mot Checkerboard-punktet, og når flyet nådde hovedinnflyvningstegnet (MM) på kartet måtte det foreta en krapp sving på 43° mot høyre for å komme rett mot landebanen. Dette var såpass nær flyplassen at flyveren bare hadde noen få sekunder etter svingmanøvren til å finjustere og til å bringe flyet i rett stilling med begge vinger på samme høyde. I tillegg var landebanen svært kort, og de fremherskende vindene var også en stor utfordring. 

En landing på Kai Tak ble regnet som en av de mest spektakulære normallandinger internasjonal luftfart kunne by på. .

I tillegg til de nevnte problemer kom at flyplassens kapasitet ikke strakk til, slik at landingene kom stadig tettere. 

Før Hongkong ble overdratt til Folkerepublikken Kina i 1997 ble det besluttet av de britiske koloniherrer å begynne byggingen av en ny flyplass. Den nye flyplassen, Chek Lap Kok, ble tatt i bruk i 1998. Kai Tak International Airport ble stengt 6. juli 1998.

Eksterne lenker 
 
 Spektakulær video av en landing under  sidevind
 Japan Airlines Boeing 747 crosswind landing Hong Kong - Spektakulær landing under  sidevind

Transport i Hongkong
Flyplasser i Kina
Byggverk fullført i 1925
Byggverk i Hongkong
Aleksej Borovitin

Aleksej Aleksejevitsj Borovitin (russisk: Алексей Алексеевич Боровитин; født 14. februar 1954 i Kirov) er en russisk tidligere skihopper som konkurrerte for Sovjetunionen. Han representerte Dynamo Kirov.

Under VM 1974 i Falun tok Borovitin bronse i hopprennet i normalbakken og fjerdeplass i storbakken. Fire år senere, under verdensmesterskapet i Lahtis, tok han en ny bronsemedalje i normalbakken, og ble nummer 9 i storbakken. Borovitin vant hopprennet i Holmenkollrennene i 1977, og samme år kom han på fjerdeplass under VM i skiflyging i Vikersund. Han deltok også i VM i skiflyging i 1979. Han vant hopprenn i Lahtisspelen i 1974 og 1977, begge i storbakken.

Han deltok i OL to ganger:
 1976 Innsbruck: 15.-plass i normalbakken, 19.-plass i storbakken
 1980 Lake Placid: 21.-plass i normalbakken, 36.-plass i storbakken

Borovitin deltok i den tysk-østerrikske hoppuka og verdenscupen i årene 1974-1981. Hans beste sammenlagtplassering i Hoppuka var 11.-plass i 1975/76, med beste plassering i enkeltrenn 5.-plass i Garmisch-Partenkirchen 1. januar 1976. I verdenscupens to første sesonger, 1979/80 og 1980/81, ble han nummer 75 og 70 sammenlagt.

Aleksej Borovitin ble sju ganger sovjetisk mester og flere ganger russisk mester i skihopping.

Referanser

Eksterne lenker 
 
 Skiforeningen: Vinnere av Holmenkollrennene
 Lahden Kaupunginmuseo (Lahtis Bymuseum): Salpausselän kisat - Lahti Ski Games  (alle resultatene) (finsk, engelsk)
 Fakultet Fizitsjeskoj Kultury: Tramplinisty (russisk, besøkt 19. november 2011)
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Sovjetiske skihoppere
Russiske skihoppere
Personer fra Kirov
Deltakere for Sovjetunionen under Vinter-OL 1976
Skihoppere under Vinter-OL 1976
Deltakere for Sovjetunionen under Vinter-OL 1980
Skihoppere under Vinter-OL 1980
Fødsler i 1954
Fylkesvei 4858

Fylkesvei 4858 går mellom Flotmyr og Hurtigbåtterminalen i Haugesund. Veien er 806 meter lang.

Frem til 2019 hadde veien betegnelsen fylkesvei 939.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Haugesund
Beilun

Beilun  (kinesisk: 北仑区, pinyin: Běilún) er et distrikt i Ningbo og en internasjonal havn i provinsen Zhejiang i  Folkerepublikken Kina, sørøst ved Hangzhou-bukten. Den betjener byen Ningbo med omland.

Stedet var lenge en liten fiskerlandsby, men ble bygd ut til en hovedhavn på grunn av sitt dype havnebasseng på 17 meter og sin beskyttede beliggenhet i le for de fjellrike Zhoushanøyene.  

Når Hangzhou Bay Bridge står ferdig i 2008 kommer skipstrafikken til å øke, ettersom havnen da kan avlaste havnen i Shanghai som ikke lenger har tilstrekkelig kapasitet.

I distriktet ligger Kinas og verdens største varmekraftverk – Guodian Beilun kullkraftverk – med en installert effekt på hele 5.000 MW. Det eies av selskapet China Guodian Corporation, som også driver andre kraftprosjekter i dette området.

Eksterne lenker
 Hjemmeside
 Ningbo byguide

Distrikter i Zhejiang
Ningbo
Kuben Hønefoss

Kuben Hønefoss (tidligere Hønefoss Senteret) er Ringerikes største kjøpesenter, med en omsetning på 607 millioner i 2014. Senteret åpnet i 1986 under navnet Hønefoss Senteret, med 34 butikker, og fikk sitt nåværende navn i 2008 etter utbygging og modernisering. Omsetningen før ombyggingen var cirka 300 millioner pr år.

Sentret ligger sentralt på Sørsiden i Hønefoss, et steinkast fra Søndre torv og gamle Hønefoss hjelpefengsel. I løpet av 2008 er ca. 25 nye butikker representert i senteret, som i perioden 2006-2008 har gjennomgått en større utbygging. Senteret er nå på ca. 24 000 km² og rommer ca. 65 butikker når det står ferdig, mot ca. 7 000 km² og 40 butikker tidligere. Samtidig ble antallet parkeringsplasser økt fra ca. 200 til ca. 420. I tillegg ble det bygget 21 selveierleiligheter øverst i senteret.

Eierskap 
Kuben Hønefoss eies av Salto Eiendom, som er utviklere og forvaltere av små og mellomstore kjøpesentereiendommer i Norge.

Referanser

Eksterne lenker 
 Kuben Hønefoss
 Scala Eiendom - Kuben

Hønefoss
Kjøpesentre i Viken
Fylkesvei 539

Fylkesvei 539 går mellom Averøyveien og Rutebilstasjonen i Kristiansund. Veien er 1,2 km lang.

Frem til 2019 hadde veien betegnelsen Fv421.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Kristiansund
Fylkesvei 6246

Fylkesveg 6246 går mellom Bjørnahaugen og Åsgårdsvika i Kristiansund. Veien er 2,4 km lang.

Frem til 2019 hadde veien betegnelsen Fv422.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Kristiansund
Fylkesvei 6248

Fylkesveg 6248 går mellom Røssern og Kristiansund lufthavn, Kvernberget i Kristiansund kommune. Veien er 4,4 km lang.

Før lufthavnens landebane ble forlenget 2012 hadde Gløsvågveien en gren til Omsa. Fylkesveien gikk bare mellom Røssern og Dale, og var 1,3 km lang.

Frem til 2019 hadde veien betegnelsen Fv423.

Kommuner og knutepunkter

 uten tilknytning

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Kristiansund
Tusenfryd

Tusenfryd (Bellis perennis) er en flerårig plante som kanskje er opprinnelig i deler av Norge (Vestlandet). Planta har en rosett av ganske smale blader og korgene sitter enkeltvis på 5-25 cm lange, bladløse stengler. Korgene er 1,5-2 cm breie og har hvite til svakt rosa kantblomster og gule rørkroner i midten. De tungeforma kantblomstene er hunnlige, mens de rørforma kronene i midten er tokjønna.

Tusenfryd har i lang tid vært brukt som hageplante og er nå forvilla og/eller naturalisert flere steder i Norge, i kyststrøk fra Oslofjorden til Trøndelag og mindre vanlig lenger nordover. Hageplante-varianter finnes med større "blomster" (dvs. korger) og fylte "blomster" (dvs planter der de gule kronene i midten i større eller mindre grad er erstatta av hvite tungekroner).

Referanser

Eksterne lenker 
 

Kurvplantefamilien
Hvite blomster
Flerfargede blomster
Stauder
Medisinplanter
Edgar B. Schieldrops veg

Edgar B. Schieldrops veg er en vei på Nardo i Trondheim. Den strekker seg fra Steindalsvegen, bukter seg sørover og ender like før Steinanvegen. Langs veien finnes Hoeggen skole (ungdomsskole), Vestlia borettslag og Steinan studentby.

Veien ble i 1968 oppkalt etter Edgar B. Schieldrop, kjent som første formann i Studentersamfundet i Trondhjem.

Litteratur

Eksterne lenker 
 Adressa.no – Byens gater: Studentersamfundets første formann (Av Ingrid J. Brissach. Publisert 25. november 2008, besøkt 4. april 2012) 

Veier i Trondheim
Lerkendal (bydel)‎
Krems

Krems (an der Donau) er en by i delstaten (Bundesland) Niederösterreich, i Østerrike – om lag 70 km vest for Wien. Ifølge Statistik Austria, hadde byen per 1. januar2007 23 860 innbyggere, noe som gjør den til den 20. største i Østerrike.

Referanser 

Byer i Niederösterreich
Byer ved Donau
Fylkesvei 316

Fylkesvei 316 går mellom Tegnebyholtet i Vestby og Tigereplassen i Moss kommune.

Strekningen ble fastlagt 2019, og består av den tidligere fylkesvei 1 (Akershus) og det meste av den tidligere fylkesvei 311 (Østfold).
Før 1980-årene var dette Europavei 6.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Viken
Veier i Vestby
Veier i Moss
Lagtingsvalget på Færøyene 2004

Lagtingsvalget på Færøyene 2004 ble avholdt 20. januar 2004.

Hin stuttligi flokkurin stilte til valg for første og siste gang.

Resultater 
Stemmeberettigede: 34 426
Opptalte stemmer:  31 711
Fremmøte: 92,1 %

Valgkretser

Eksterne lenker

 Hagstova Føroya — Íbúgvaviðurskifti og val (Færøysk statistikk)
 Election Resources on the Internet: Elections to the Faroese Løgting - Results Lookup

 

2004
Valg i 2004
2004 på Færøyene
Portal:Færøyene/artikler
Governors State University

Governors State University er et delstatlig universitet i University Park i delstaten Illinois i USA. Det ble grunnlagt 1969.

Ved Governors var det 5 405 studenter i 2006 og skolepengene var US$ 4 492 årlig for studenter folkeregistrert i Illinois. Det tildeles grader opp til Mastergradsnivå.

Eksterne lenker
 

Universiteter i Illinois
Utdanningsinstitusjoner etablert i 1969
1969 i USA
Grambling State University

Grambling State University er et delstatlig universitet i Grambling i delstaten Louisiana i USA.

Det ble grunnlagt av svarte farmere i 1901 og er et av de såkalte Historiske svarte læresteder i USA, som allerede fra starten satset spesielt på å gi afro-amerikanske studenter høyere utdanning.

Booker T. Washington ved Alabamas Tuskagee Institute ble en viktig støttespiller i den praktiske opprettelsen av skolen. Den ble akkreditert i 1949 og fikk universitetsstatus i 1974.

Det gis undervisning ved:
School of Graduate Studies and Research (mastergrader)
College of Arts and Sciences (bachelor)
College of Business (bachelor)
College of Education (bachelor)
College of Professional Studies (bachelor)

Ved Grambling  var det 5 065 studenter i 2006 og skolepengene var US$ 3 606 årlig for studenter folkeregistrert i Louisiana. Det tildeles grader opp til doktorgradsnivå.

Eksterne lenker
 

Universiteter i Louisiana
Historiske svarte læresteder i USA
Utdanningsinstitusjoner etablert i 1901
1901 i Louisiana
Grand Canyon University

Grand Canyon University er et privat, kristent universitet i Phoenix, Arizona i USA. Grunnleggelsen fant sted i 1949.

Ved universitetet var det 10 297 studenter i 2006, og dette året var skolepengene US$ 14 420. Høyeste gradsnivå ved GCU er Mastergrad.

Eksterne lenker
 

Universiteter i Arizona
Utdanningsinstitusjoner etablert i 1949
1949 i USA
Maricopa County
Fylkesvei 3262

Fylkesvei 3262 går mellom Moheim og Langangen i Porsgrunn kommune.

Frem til 2019 hadde veien betegnelsen fylkesvei 1 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Porsgrunn
Hampshire College

Hampshire College er et ikke-kommersielt, privat 3-årig universitet i Amherst i delstaten Massachusetts i USA. Det ble grunnlagt 1965.

Ved Hampshire var det 1 448 studenter i 2006, og dette året var skolepengene hele US$ 34 605 årlig, som er høyere enn ved Harvard University. Høyeste eksamensgrad er Bachelor.

Referanser

Eksterne lenker 
 

Universiteter i Massachusetts
Utdanningsinstitusjoner etablert i 1965
1965 i USA
Fensfeltet

Fensfeltet er en mineralforekomst omkring 5 km i diameter som ligger ved Ulefoss i Nome kommune i Telemark.

Bakgrunn 
De drivverdige og økonomiske interessante gruveforekomstene rundt Ulefoss skriver seg fra Fenvulkanen, noe så sjeldent som en kalksteinsvulkan av 580 millioner års alder, som størknet gradvis med aktivitet fram til 540 millioner år siden. Vulkanen var en av flere som oppstod da Baltika og tilstøtende kontinenter ble brukket opp. Bare et tverrsnitt av en tilførselsgang til vulkanen er synlig, det meste av strukturene er erodert bort. Feltet strekker seg tilnærmet sylindrisk nedover og krystalliseringen fant sted ca. 2-3 kilometer under overflaten. Gjennom eksplosiv oppstigning av magmatiske kalksteinsarter (karbonatitter) ble gammel gneis i høyere lag omdannet, til en bergartsgruppe som Brøgger kalte fenitt etter området. I alt foregikk «fenittiseringen» ved at ulike lag av lava helt fra jordas mantel på 100 km dyp, trengte oppover og dannet mange metamorfe bergarter. Ved slutten av vulkanperioden seg vann inn i karbonatittene og oksiderte jerninnholdet til rød hematitt.

Den norske geologen W. C. Brøgger forsto allerede i 1921 at magmatisk kalkstein var en geologisk mulighet, og fant en rekke ukjente bergarter i Fensfeltet. Feltet inneholder bl.a dyp- og gangbergarter som karbonatitter, silikat-karbonatitter og nefelin-pyroksener. Etter gårdene Søve, Melteig, Vipeto og Damtjern oppkalte han søvitt, melteigitt, vipetoitt og damtjernitt, sistnevnte med struktur av store flak av glimmer.

I perioden fra omkring 1650 til 1927 ble det utvunnet jernholdig dolomitt til Ulefos Jernværk. I en periode fra 1953 til 1963 ble det brutt søvitt og dolomitt i Søve gruver for produksjon av niob ved Norsk Hydro på Herøya.

I de senere årene har særlig Norges største forekomst av thorium (Th) blitt viktig som fisjonsbrensel i en mulig, framtidig type atomkraftverk. Rettighetene til drift av thorium er leiet av selskapet Fen Mining for utnyttelse blant annet i Thor Energys planer om thoriumbasert kjernekraftbrensel for bruk i eksisterende tredje generasjon kjernekraftverk. Forekomsten av thorium er anslått til  tonn og gjør feltet til en av de største forekomstene i verden, og avhengig av kilde har Norge verdens 3 til 7 største forekomst av thorium.  Energiinnholdet er potensielt 100 ganger det totale innholdet i olje og gassressursene på sokkelen. Men konsentrasjonen av thoriumoksid når maksimalt 0,2 % (usikker) og gir tvil om drivverdighet i forhold til forekomster andre steder (f.eks. Brasil, India og Australia)

Referanser

Eksterne lenker 
 Granitt, fensfeltet og andre dypbergarter
 Fensfeltet i forskning.no
 Thorium – Norges tredje energieventyr?
 Om bruddene ved Søve

Vestfold og Telemarks geologi
Nomes geografi
Lagtingsvalget på Færøyene 2002

Lagtingsvalget på Færøyene 2002 ble avholdt 30. april 2002.

Resultater 

Stemmeberettigede: 33 522
Opptalte stemmer:  30 717
Fremmøte: 91,6 %

Eksterne lenker 

 Hagstova Føroya — Íbúgvaviðurskifti og val (Færøysk statistikk)
 Election Resources on the Internet: Elections to the Faroese Løgting - Results Lookup

2002
Valg i 2002
2002 på Færøyene
Portal:Færøyene/artikler
Rune Berger

Rune Berger (født Rune Johansen den 1. april 1978) er en tidligere norsk fotballspiller som nå er sportssjef for Alta IF. I løpet av karrieren spilte han forsvar, midtbane og spiss.  

Det var tidlig klart at Rune Johansen (nå Berger) var et stort talent.  Han spilte spiss på juniorlaget til Tromsø IL, og scoret bøttevis med mål, han debuterte for A-laget i 1996. Han ble lånt ut til Alta IF i 1999 og ble toppscorer i 2. divisjon med 28 mål.

Hans beste periode i Tromsø IL-trøya kom i 2000, da han skåret syv mål på en kort periode etter at Rune Lange hadde blitt solgt til Trabzonspor. Om vinteren samme år var han på utlån til Bristol Rovers, som da spilte i det som tilsvarer tredjedivisjon (nå kjent som Football League One). Den påfølgende sesongen var en nedtur med skader og Mononukleose, på folkemunne kjent som «kyssesyken», noe som satte han svært tilbake fysisk.  Særlig så dette ut til å gå ut over hans tempostyrke og skuddfarlighet fra avstand.

Berger var en svært allsidig spiller og har spilt følgende posisjoner: spiss, høyre kant, venstre kant, sentral midtbane (offensiv og defensiv), høyre back, venstre back og midtstopper.

Han la opp i 2007 og i 2009-sesongen er han sportssjef i Alta IF. Den 21. mai 2009 ble han byttet inn som spiss for Alta i bortekampen mot Nybergsund IL, to år etter at han la opp som aktiv fotballspiller. Berger måtte spille grunnet skader og ble macthvinner ved å skåre 1-2 målet for Alta. Forrige kamp han spilte var en cupkamp mot Aalesunds FK i juni 2007. 
Berger har spilt for klubbene Tromsø IL, Bristol Rovers, Aalesunds FK og Alta IF. Han har spilt i Football League One i England.

Referanser

Eksterne lenker 
 

Norske fotballspillere
Norske fotballtrenere
Fotballspillere for Tromsø IL
Fotballspillere for Alta IF
Fotballspillere for Bristol Rovers FC
Fotballspillere for Aalesunds FK
Fotballtrenere for Alta IF
Norske fotballspillere i England
Fødsler i 1978
Fylkesvei 2992

Fylkesvei 2992 går mellom Kongegata og Storgata i Larvik.

Frem til 2019 hadde veien betegnelsen  fylkesvei 105 (Vestfold).

Kommuner og knutepunkter

Referanser

Eksterne lenker 

 Vegvesenets vegkart 

Fylkesveier i Vestfold og Telemark
Veier i Larvik
Harding University

Harding University er et privat, kristent universitet i Searcy i delstaten Arkansas, USA. Det ble grunnlagt i 1924, og er tilknyttet Church of Christ (Kristi Forsamling).

I 2006 var det i alt 6 085 studenter og 391 vitenskapelig ansatte ved Harding , og skolepengene dette året var på US$ 11 650.

Fagfokuset er alle de klassiske liberal arts-fagene, samt sykepleie og programmer opp til doktorgradsnivå innen kristent menighetsarbeid (Ministry).

Referanser

Eksterne lenker 
 

Universiteter i Arkansas
Utdanningsinstitusjoner etablert i 1924
1924 i USA
Frits Helmuth

Frits Helmuth (født 3. juli 1931, død 12. desember 2004 i København) var en dansk skuespiller som spilte i mange av de mest kjente danske filmene. Frits Helmuth var sønn av revykunstneren Osvald Helmuth og hans kone Sylvira Vernegreen Jeppesen («Søster»).

Frits Helmuth ble student i 1950 og var elev på Det kongelige Teater 1950-1952. Han debuterte på Allé-Scenen i 1952 og var skuespiller ved Det kongelige Teater 1953–1959 og igjen fra 1962. Han var også direktør for Allé-Scenen 1959-1962.

Liv og virke 
Helmuth var gift tre ganger og far til fem barn. Hans eldste sønn Mikael Helmuth fra første ekteskap og datteren «Pusle» Helmuth medvirker i dokumentarfilmen Frits - Ølhundens søn, instruert av Per Wennick. Dokumentaren inneholder intervjuer med Frits Helmuth fra 2004 kort før han døde. 

17. mai 1961 giftet han seg med den syv år eldre skuespillerinnen Jeanne Darville (1923-95) i Hørsholm kirke. Sammen fik de datteren Luise Charlotte «Pusle» Helmuth, men skilte lag etter tre år. «Pusle» debuterte som filmstjerne som treåring og ble kanskje Danmarks største barnestjerne noen gang, med motspillere som Ove Sprogøe og Dirch Passer. Hun skrev i 2004 sin selvbiografi Pusle der hun advarer foreldre om hva stjernestatus betyr for barna. 

Etter ekteskapet med Jeanne Darville var han i 25 år gift med Kirsten, mor til Katrine, Kristian og Anne Marie.

Han er begravet på kirkegården i Ordrup.

Filmografi 
 2005 – Oskar og Josefine 
 2004 – Villa Paranoia 
 2000 – Her i nærheden 
 2000 – Blinkende lygter 
 1994 – Min fynske barndom 
 1993 –  Det forsømte forår 
 1991 – Høfeber 
 1989 – Dansen med Regitze 
 1985 – Elise 
 1984 – Midt om natten 
 1983 – Forræderne 
 1981 – Ulvetid
 1979 – Skal vi danse først? 
 1979 – Johnny Larsen 
 1978 – Lille spejl 
 1978 – Hvem myrder hvem?
 1975 – Fru Inger til Østråt 
 1975 – Kun sandheden 
 1975 – Per (film) 
 1970 – Løgneren 
 1968 – Stormvarsel 
 1965 – Landmandsliv 
 1964 – Tine 
 1962 – Prinsesse for en dag 
 1962 – Duellen 
 1960 – Skibet er ladet med 
 1960 – Eventyrrejsen 
 1959 – De sjove år 
 1958 – Styrmand Karlsen 
 1957 – Jeg elsker dig 
 1956 – Ung leg 
 1956 – Den kloge mand (1956) 
 1954 – Det er så yndigt at følges ad 
 1954 – Kongeligt besøg 
 1953 – Min søn Peter 
 1953 – Sønnen 
 1952 – Ta' Pelle med 
 1946 – Hans store aften 
 1944 – Mit liv er musik 
 1944 – Frihed, lighed og Louise 
 1943 – Ebberød Bank 
 1938 – Blaavand melder storm

Priser og legatutdelinger (utvalg) 
 1992 – Ole Haslunds Kunstnerfond
 1980 – Teaterpokalen
Bodilprisen
 1994 – Bodilprisen for beste mannlige hovedrolle for Det forsømte forår 
 1990 – Bodilprisen for beste mannlige hovedrolle for Dansen med Regitze
 1980 – Bodilprisen for beste mannlige birolle for Johnny Larsen
 1978 – Bodilprisen for beste mannlige hovedrolle for Lille spejl
Robertprisen
 1994 – Robertprisen for årets mannlige hovedrolle for Det forsømte forår 
 1990 – Robertprisen for årets mannlige hovedrolle for Dansen med Regitze

Referanser

Eksterne lenker 
 

Danske skuespillere
Bodilprisen for beste mannlige hovedrolle
Bodilprisen for beste mannlige birolle
Robertprisen for årets mannlige hovedrolle
Personer fra København